ทองปิดปรับตัวขึ้น 12.8 ดอลลาร์
สัญญาทองคำตลาดนิวยอร์กปิดปรับขึ้น 12.8 ดอลลาร์จากข่าวดีกรีซ
10 มี.ค. 2555

สัญญาทองคำตลาดนิวยอร์กปิดปรับขึ้น 12.8 ดอลลาร์จากข่าวดีกรีซ
สัญญาทองคำที่ตลาด COMEX (Commodity Exchange) ส่งมอบเดือนเม.ย.ปรับขึ้น 12.8 ดอลลาร์ หรือ 0.8% ปิดที่ 1,711.5 ดอลลาร์/ออนซ์ หลังจากเคลื่อนตัวในช่วง 1714.90 - 1677.00 ดอลลาร์
ทองกลับสู่การซื้อขายเหนือระดั้บ 1,700 ดอลลาร์เมื่อคืนนี้ หลังจากที่ร่วงลงอย่างหนักเมื่อวันอังคาร และฟื้นตัวขึ้นอย่างช้าๆในวันพุธและวันพฤหัสบดี
แม้ว่าทองปรับตัวลงในช่วงเริ่มต้นของเช้าวานนี้ตามเวลาสหรัฐ หลังจากที่มีสัญญาณเชิงบวกบางประการจากเศรษฐกิจระหว่างประเทศ ซึ่งรวมถึงการเปิดเผยรายงานรายเดือนของกระทรวงแรงงานสหรัฐที่แสดงว่า ไม่มีการเพิ่มขึ้นในอัตราการว่างงานของสหรัฐ แต่ทองก็ได้รับแรงผลักดันเชิงบวกอีกครั้ง และปิดที่ระดับสูงสุดของสัปดาห์นอกจากนี้ 
นักลงทุนมีทัศนะแง่บวกโดยทั่วไปหลังกำหนดเส้นตายการสว็อปหนี้กรีซเมื่อวันที่ 8 มี.ค. ในขณะที่รัฐบาลกรีซประกาศว่า นักลงทุนเอกชน 85.8% ได้ยอมรับข้อตกลง
ทองอาจจะได้แรงหนุนเพิ่มขึ้นจากตลาดสินค้าโภคภัณฑ์ ในขณะที่ข้าวโพดและข้าวสาลีปรับตัวขึ้นในที่สุด หลังร่วงลงร่วมสัปดาห์